ΚΑΝΟΝΙΣΜΟΣ (ΕΚ) αριθ. 1717/94 ΤΗΣ ΕΠΙΤΡΟΠΗΣ της 13ης Ιουλίου 1994 σχετικά με τον κανονισμό (ΕΚ) αριθ. 121/94 σχετικά με την απαλλαγή από την εισφορά κατά την εισαγωγή, για ορισμένα προϊόντα του τομέως σιτηρών, η οποία προβλέπεται στις συμφωνίες μεταξύ της Ευρωπαϊκής Κοινότητας και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (2), και ιδίως το άρθρο 9,

Εκτιμώντας:

ότι ο κανονισμός (ΕΚ) αριθ. 121/94 της Επιτροπής της 25ης Ιανουαρίου 1994 σχετικά με την απαλλαγή από την εισφορά κατά την εισαγωγή, για ορισμένα προϊόντα του τομέα σιτηρών, η οποία προβλέπεται από τις συμφωνίες μεταξύ της Ευρωπαϊκής Κοινότητας και της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας (3), όπως τροποποιήθηκε από τον κανονισμό (ΕΚ) αριθ. 1618/94 (4), προβλέπει συγκεκριμένα τις ποσότητες κριθής και μαλακού σίτου καταγωγής Τσεχικής Δημοκρατίας, Σλοβακικής Δημοκρατίας και της Δημοκρατίας της Ουγγαρίας, οι οποίες μπορούν να τύχουν προτιμησιακής πρόσβασης δυνάμει της προσωρινής συμφωνίας που έχει συναφθεί με τις εν λόγω χώρες-

ότι η Επιτροπή είναι υποχρεωμένη να καθορίσει ενιαίο συντελεστή μείωσης των αιτουμένων ποσοτήτων των πιστοποιητικών εισαγωγής, εφόσον οι εν λόγω ποσότητες υπερβαίνουν την ποσότητα της ετήσιας ποσόστωσης- ότι οι αιτήσεις για χορήγηση πιστοποιητικών εισαγωγής που κατατέθηκαν στις 11 Ιουλίου 1994 για το μαλακό σίτο προελεύσεως Δημοκρατίας της Ουγγαρίας αφορούν 13 055 200 τόνους και η μέγιστη ποσότητα που θα αναληφθεί είναι 216 000 τόνοι με εισφορά μειωμένη κατά 60 %, για την κριθή προελεύσεως Τσεχικής Δημοκρατίας αφορούν 78 263 τόνους και η μέγιστη ποσότητα που θα αναληφθεί είναι 25 400 τόνοι με εισφορά μειωμένη κατά 60 % και για την κριθή προελεύσεως Σλοβακικής Δημοκρατίας αφορούν 50 400 τόνους και η ποσότητα που θα αναληφθεί είναι 12 600 τόνοι- ότι πρέπει να καθορισθούν αντίστοιχα ποσοστά μείωσης για τις αιτήσεις χορήγησης πιστοποιητικών εισαγωγής που κατατέθηκαν στις 11 Ιουλίου 1994,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αιτήσεις χορήγησης πιστοποιητικών για την ποσόστωση της "Δημοκρατίας της Ουγγαρίας", η οποία προβλέπεται στον κανονισμό (ΕΚ) αριθ. 121/94 με εισφορά μειωμένη κατά 60 %, για το μαλακό σίτο που υπάγεται στον κωδικό ΣΟ 1001 90 99, οι οποίες κατατέθηκαν στις 11 Ιουλίου 1994 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σε αυτές πολλαπλασιασμένες επί το συντελεστή 0,01655.

Άρθρο 2

Οι αιτήσεις χορήγησης πιστοποιητικών για την ποσόστωση της "Τσεχικής Δημοκρατίας", η οποία προβλέπεται στον κανονισμό (ΕΚ) αριθ. 121/94 με εισφορά μειωμένη κατά 60 %, για την κριθή που υπάγεται στον κωδικό ΣΟ 1003 00 90, οι οποίες κατατέθηκαν στις 11 Ιουλίου 1994 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σε αυτές πολλαπλασιασμένες επί το συντελεστή 0,32455.

Άρθρο 3

Οι αιτήσεις χορήγησης πιστοποιητικών για την ποσόστωση της "Σλοβακικής Δημοκρατίας", η οποία προβλέπεται στον κανονισμό (ΕΚ) αριθ. 121/94 με εισφορά μειωμένη κατά 60 %, για την κριθή που υπάγεται στον κωδικό ΣΟ 1003 00 90, οι οποίες κατατέθηκαν στις 11 Ιουλίου 1994 και έχουν ανακοινωθεί στην Επιτροπή, γίνονται δεκτές για τις ποσότητες που αναγράφονται σε αυτές πολλαπλασιασμένες επί το συντελεστή 0,25.

Άρθρο 4

Ο παρών κανονισμός αρχίζει να ισχύει στις 14 Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 196 της 5. 8. 1993, σ. 22.

(3) ΕΕ αριθ. L 21 της 26. 1. 1994, σ. 3.

(4) ΕΕ αριθ. L 170 της 5. 7. 1994, σ. 13.